ครัวเพื่อนทะเล ร้านอาหารติดชายทะเลวิวดี พิกัดอยู่ตรงชายหาดระหว่างอ่างศิลากับเขาสามมุข ร้านมีที่จอดรถ แต่แนะนำให้จอดข้างถนนดีกว่า เพราะที่จอดในร้านเข้าออกยาก วันนี้ได้ที่นั่งติดทะเลวิวดี

อาหารที่ได้ลองก็มี

-กุ้งแม่น้ำเผา 480฿ ได้กุ้งตัวโต 2 ตัว ตัวเล็กอีก 2 ตัว กุ้งเนื้อไม่หวานคล้ายแช่แข็งมานาน นํ้าจิ้มซีฟู้ดก็ไม่จัดจ้านถึงใจ จานนี้ไม่โดนเลย
-ปลากระพงทอดราดน้ำปลา 370฿ ปลากระพงทอดมาดีกรอบนอกนุ่มใน เนื้อปลาสดใช้ได้เลย แต่นํ้าราดออกหวานนํา ไม่เผ็ดไม่เปรี้ยว แนะนำว่าให้กินกับนํ้าปลามะนาวพริกกระเทียมจะเข้ากันมากกว่านํ้ายําที่ร้านให้มา
-ข้าวผัดปูจานกลาง 200฿ ข้าวผัดมาดี ข้าวขึ้นเม็ดไม่แชะไม่แข็ง แต่ข้าวผัดไม่มีรสมีชาติเอาเสียเลย

บรรยากาศในร้านก็ดูโออยู่ ได้วิวทะเลเต็มตา ร้านสะอาดพอใช้ แต่บริการค่อนข้างจะแย่ พนักงานไม่สนใจในลูกค้า ต้องเดินไปหาเขาหรือไม่ก็ต้องตะโกนเรียกเพราะเขาอยู่ไกล หน้าตาเขาก็เหมือนถูกบังคับมาทำงาน ส่วนอาหารผมว่าไม่อร่อยแต่ก็พอทานได้ถ้าหิว ราคาเบาๆครับ